Tócsi - szalonnával / ahogy én készítem
1 kg burgonya, 3 tojás, 4 evőkanál kefír vagy tejföl ( mindkettő jó ), 20 dkg liszt, 1 db vöröshagyma, 10 dkg baconszalonna, 4 gerezd fokhagyma, só, bors
Elkészítés : a burgonyát nyersen lereszeljük, hozzáadjuk a tojásokat, az apróra vágott vöröshagymát, az összezúzott fokhagymát, a tejfölt vagy a kefírt, az apróra vágott szalonnát. Ízesítjük sóval, borssal, végül hozzáadjuk a lisztet.
Serpenyőben, lassú tűzön megsütjük minkét oldalát. Tejföllel, reszelt sajttal tálaljuk.
2014.01.18. 20:51
Megcsináltam, de én a tepsiben elegyengettem és úgy sütöttem meg, régen a nagymamám is így csinálta, nagyon finom lett.
2013.07.15. 20:43
Tócsi, zsírban sült krumplis pogácsa, dödölle és sterc. A legjobbak.
Tina0327
ez mifelénk csak krumpliprósza..
Kleoka
Isteni!!!!! Imádom!!!!!!!
Én is zalai vagyok, de mi krumpliprószának hívjuk
Nekem olyan kérdésem lenne,hogy én is szoktam tócsit csinálni de én nem tudom ilyen nagyra lapítani!A kérdés az lenne hogy neked milyen sürű a tésztád? Folyós vagy nagyon sürű? Mihez tudnád hasonlítani? És még egy kérdés: bő olajban sütöd vagy csak kevés olajon ,mint pl.: a palacsintát!Köszi szépen!Amúgy nagyon jók a receptek!Még egyszer köszi:Bea!
Szia Bea! Csak pont annyira folyós és sűrű, hogy formázható legyen. Nem szokott vele gondom lenni, pedig nem szoktam méregetni a hozzávalókat. Egy kicsivel több olaj kell a sütéséhez, mint a palacsintához, de nem kell bő olajban sütni. Üdv. : Andi
2010.03.10. 19:33
Szia Andi!!!!!!!!!!!!
Ezt az ételt nmifelénk macoknak hivják !
2010.01.21. 14:22
Tegnap meg csináltam a ttócsnit és nagyon finom let ,délután vendégek jöttek tiszta véletlenül és nekik is nagyon izlet ,persze a családomnak is nagyon köszönöm finom lett...
2009.12.23. 20:03
Ma elkészítettem a tócsnit ebédre. Az ize nagyon finom volt ,de nekem nagyon olajosra sikerült kisütnöm. Tocsogott az olajban. Nagyra lapítottam ki és lassan sütöttem. Talán ez volt a baj? Még maratt massza és holnap megprobálom újból kisütni. A zserbó recept szuper. Köszi: Linda
2009.11.09. 18:07
Nagyon jól sikerült a tócsi, mindenkinek ízlett. Most csak fokhagymás tejföllel kentem meg, de eztán gyakrabban csinálok, és majd variálom más föltétekkel is. De natúron is finom, csak úgy, ahogy megsül.
Gondoltam, kipróbálom egy kicsit édesen, krumpli helyett reszelt almával, (persze szalonna nélkül) szerintem egy kis fahéjjal megszórva biztos finom lesz.
Üdv. cicamama
2009.11.06 08:19
Köszönöm a választ, még ma kipróbálom. Húsos leveshez biztosan jó lesz másodikfélének.Más süteményekkel jártam úgy, hogy nem tudtam megállapitani, h nyújtós, vagy öntős, nem a tócsnira értettem, amit írtam. Pl..:összeállítjuk a tésztát, tepsibe rakjuk és megsütjük. Kiakadok az ilyen receptektől, a tiéidet épp azért szeretem, mert többnyire (számomra is) érthetően, világosan vannak írva. Aki gyakorlottabb, ügyesebb mint én, annak biztosan nem jelent ez gondot. Köszi mégegyszer, jó hétvégét kívánok.
Cicamama, hogy sikerült a tócsi? Üdv. : Andi”
2009.11.06. 08:19
Cicamama, hogy sikerült a tócsi? Üdv. : Andi
2009.11.06. 05:51
A tócsni nem ugyan az mint a lepcsánka(lapcsánka)? Igy töltve nem ismertem,de ma kipróbálom, biztosan nagyon izletes.
üdv.prémandi
Szia Andi! De igen, ugyanaz! Csak mindenfelé máshogy nevezik. Nálunk zalában tócsi. Üdv. : Andi
2009.11.03. 15:29
Én is szeretnék ilyesmit készíteni, több ötletem is van,mivel lehetne tölteni, vagy még "feldíszíteni" de számomra nem világos, hogy ez milyen állagú, gyúrós, vagy keverős tészta, önteni kell, mint a palacsintát, vagy kinyújtani. Többször jártam már úgy, hogy a megadott adagokkal nem állt össze a tészta, vagy éppen túl híg lett. Ezért szeretem tudni előre.
Az oldal különben szuper, mindenkit üdv. cicamama
Cicamama, ez keverős és egy merőkanállal a serpenyőbe kell merni, ennyi az egész. Én gyúrós, nyújtott tócsit még nem hallottam, vagy akkor az nem tócsi. Mivel a burgonyák és lisztek sem egyformák ebből is adódhat az, hogy nem áll össze vagy híg lesz egy recepttel a tócsi. Üdv. : Andi
2009.10.29. 15:11
Hello Andi a tócsik kicsit elégteg. Segitis mennyi ideig süssem ? És mennyi olajba? Amugy jó volt kösszi a receptet:
2009.09.19. 22:12
Ma este elkészítettem vacsira a tócsit ,nagyon ízlett mindenkinek .
Köszönöm szépen ezeket a recepteket ,már sokszor adott ötletet egy-egy ebéd,vacsora és desszert elkészítéséhez.
2009.08.20 15:42
Szeretném elkészíteni a vasárnapi ebéd egy részeként. Tölteni szeretném valamilyen hússal. 7 főre főzök és azt szeretném megkérdezni, hogy ebből az adagból hány darab sül ki? Kb. mekkora átmérőjű?
Köszönöm ,Mónika
Szia Mónika! Kb. 12 -14 db lett belőle, ha jól emlékszem, de arra, hogy mekkora ármérőjű arra már sajnos nem tudok válaszolni. Akkora lesz amekkorára formázod őket. Ha kisebbre akkor több lesz belőle, ha nagyobbra akkor kevesebb. Ez teljesen ízlés kérdése. Hát gondolom sokat nem segítettem.....Andi”
2009.09.19. 11:37
Szia a receptben kefir van írva de az elkészítésnél már tejfől.Mindegy melyikkel csinálom?Most csinálnám először.Nyújtani kell vagy csak kezünkkel szétlapitani.Válaszod előre is köszönöm Éva
Szia Éva! Azért tévesztettem el, mert mindkettővel lehet készíteni. Nem kell nyújtani, hanem a merőkanállal a serpenyőbe tevéskor ellapogatni. Lassan süsd, ne hirtelen! Andi
2009.08.20. 15:42
Szia Mónika! Kb. 12 -14 db lett belőle, ha jól emlékszem, de arra, hogy mekkora ármérőjű arra már sajnos nem tudok válaszolni. Akkora lesz amekkorára formázod őket. Ha kisebbre akkor több lesz belőle, ha nagyobbra akkor kevesebb. Ez teljesen ízlés kérdése. Hát gondolom sokat nem segítettem.....Andi
Anyukám ezt Tócsni-nak hivja, és ő nem igy csinálja, hanem félbehajtja a kisütött tócsnit és abba tölti bele a megfőtt húst. ( általában görög fűszeres húst szokott tenni bele.) a húsra ráhajtja a tócsni másik felét, majd megkeni tejfölös szósszal ( azt hiszem tzaziki féleségnek nevezhető) és rá sajtot reszel. Ezt beteszi a sütőbe és megsüti amig a sajt megolvad rajta. Isteni finom az egyik kedvenc ételem :)
2009.06.24. 14:27
Én azt szeretném megkérdezni, hogy milyen lyukú reszelőn reszeled a burgonyát? Kicsi vagy nagy?
Amúgy nagyon szuper az oldal, találtam sok receptet, amit ki fogok próbálni. Ezt az oldalt pedig ajánlani fogom a barátnőimnek.
Köszi, Jázmin
Jázmin, fele kis lyukún, fele a nagyobb lyukún van reszelve. Igazából az egészet a kisebb lyukún kellene, mert akkor könnyebben átsül a burgonya. Andi
Tegnap este megsütöttem és nagyon ízlett a családomnak. Annyit változtattam rajta, hogy tettem bele mustárt.
Andi! Nagyon tetszik az oldalad gratulálok hozzá!